Kosblik | Maroela Media
deur Nicole Jaekel Strauss (samesteller)
Kosblik is nie ŉ kookboek nie, maar ŉ versameling verhale deur sowel gevestigde as nuwe skrywers in Afrikaans. Van Marlene van Niekerk tot Wilma Adriaanse tot Irma Joubert. Dit bied ŉ blik op een besonderse resep, een buitegewone dis, een onvergeetlike maal.
Bydraers sluit in Marlene van Niekerk, Nanette van Rooyen, Joan Hambridge, Marié Heese, Christine Barkhuizen –Le Roux, Kerneels Breytenbach, Reinet Nagtegaal en Helena Gunter.
Kosblik is ŉ heerlike boek wat gemik is op sowel die leser van ernstige literatuur as die liefhebber van stories oor kos en wyn, en dit sluit smulpape en gastronome in.
Nicole Jaekel Strauss het in die regte studeer. In 2009 het sy haar M.A. in Kreatiewe Skryfwerk (cum laude) onder leiding van Etienne van Heerder ontvang. Sy en haar gesin woon in Oranjezicht. Haar debuut-kortverhaalbundel, Maal, is in 2011 bekroon met die Eugène Marais-prys en die Universiteit van Johannesburg-prys vir die beste skeppende debuutwerk in Afrikaans.